Public procurement notice: Contract Notice
Published: 2020-12-22
Buyer: Elinkeino-, liikenne- ja ympäristökeskus
Country: FI
Contract type: Services
Procedure: Open procedure
CPV classification: 85120000: Medical practice services
Submission deadline: 2021-01-15

Technical requirements: Keski-Suomen ELY-keskus pyytää tarjousta kansallisella määrärahalla hankittavasta asiantuntija-arviointipalvelusta: Laaja-alainen työ- ja toimintakyvyn arviointi (KESELY/2207/2020). Keski-Suomen TE-toimiston ja Keski-Suomen alueen kuntakokeilukuntien käyttöön hankittavia ostopalveluina tuotettuja työkyvyn arviointeja voidaan hankkia terveydenhuollon yksiköiltä, kuntoutuslaitoksilta tai esim. yksittäisiltä asiantuntijoilta asiakkaille, joilla on sellainen diagnosoitu vamma tai sairaus, jonka arvioidaan vaikuttavan mahdollisuuksiin saada työtä. Työkyvyn arviointi hankitaan tilanteessa, jossa asiakkaan työ- ja toimintakykyä pitää tarkemmin tai yksilöidymmin selvittää suhteessa 1) hakuammattiin tai 2) suunniteltuun koulutukseen tai uuteen ammattiin. Palvelun tavoite on selkeyttää asiakkaan käsitystä omasta työ- ja toimintakyvystä sekä tarjota palvelun käyttäjälle (Keski-Suomen TE-toimisto / Keski-Suomen alueen kuntakokeilut) informaatiota asiakkaan työkyvystä palveluohjausta varten. Kohderyhmää ovat Keski-Suomen TE-toimiston ja Keski-Suomen kuntakokeilujen henkilöasiakkaat.
Tarjouskilpailu toteutetaan lain julkisista hankinnoista ja käyttöoikeussopimuksista (1397/2016) mukaisesti avointa menettelyä käyttäen ja hankintaan sovelletaan kansallisia menettelyjä koskevia säännöksiä. Kilpailutettavan palvelun sisältö on esitetty tarkemmin tarjouspyynnön liitteenä olevassa palvelukuvauksessa (liite 1).
Tällä tarjouspyynnöllä hankittava palvelu voidaan tarvittaessa hankkia optiolla enintään kaksi (2) kertaa kolmen (3) kalenterivuoden aikana hankintasopimuksen tekopäivästä. Optiohankinta tehdään alkuperäisellä hinnalla, eikä siinä sallita hinnan nousua. Hankitun kokonaisuuden kohdalla sovitaan tarvittaessa lisäostosta, jonka arvo voi olla korkeintaan 50 % alkuperäisen hankinnan arvosta.
Palvelun suunniteltu alkamisajankohta on ilmoitettu palvelukuvauksessa. Mikäli ajankohtaan tulee muutoksia esimerkiksi siinä tapauksessa, että asiakasohjaus ei toteudu suunnitellulla tavalla, palvelun alkua voidaan siirtää enintään puoli vuotta alkuperäisestä suunnitellusta alkamisajankohdasta.
Tarjoajan tulee huomioida, että käynnistyvät työllisyyden kuntakokeilut voivat aiheuttaa viiveitä asiakasohjauksessa alkuvuonna 2021.
Hankintayksikkö valitsee kokonaistaloudellisesti edullisimman (paras hinta-laatusuhde) tarjouksen yhdeltä (1) palveluntuottajalta, jonka kanssa hankintayksikkö tekee sopimuksen. Tarjouksista valitaan kokonaistaloudellisesti edullisin, joka on hinta-laatusuhteeltaan paras. Kokonaistaloudellisuutta tarkastellaan ja tarjoukset pisteytetään tarjouspyynnön Hankinnan kohteen kriteerit -kohdassa ilmoitettujen arviointikriteerien perusteella. Vertailujen perusteet avataan tarkemmin Kokonaistaloudellisuuden arviointikriteerit -dokumentissa (liite 2).
Valintakriteerien pisteet lasketaan yhteen. Eniten kokonaispisteitä saanut tarjous valitaan. Mikäli kaksi (2) tai useampi tarjous on saanut saman kokonaispistemäärän, valitaan hinnaltaan edullisin tarjous. Jos tarjousten hinta on täsmälleen sama, seuraavaksi tarkasteltava arviointikriteeri on toteuttamissuunnitelma ja seuraavana aikaisempi kokemus. Mikäli hinnasta ja laadusta saadut pisteet ovat parhaimmilla tarjoajilla täysin samat, arvotaan näistä palvelun voittava tarjous.
Ostaja pidättää itsellään oikeuden olla tekemättä hankintasopimusta ennen kuin mahdolliset valitus- ja hankintaoikaisuprosessit ovat päättyneet. Hankinta edellyttää palveluhankintaa koskevan sopimuksen tekemistä ja sitä, että hyväksytty tarjous on voimassa hankintasopimuksen allekirjoitushetkellä.
Keski-Suomen ELY-keskus varaa itselleen oikeuden neuvotella hankintasopimuksen ehdoista sopimusmallin mukaisesti, niin ettei sopimuksen sisältö olennaisesti muutu. Palvelun siirtyminen tai peruuntuminen ei aiheuta maksuvelvollisuutta Keski-Suomen ELY-keskukselle.
Palvelun suunniteltu alkamisajankohta on ilmoitettu palvelukuvauksessa. Mikäli ajankohtaan tulee muutoksia esimerkiksi siinä tapauksessa, että asiakasohjaus ei toteudu suunnitellulla tavalla, palvelun alkua voidaan siirtää alkuperäisestä suunnitellusta alkamisajankohdasta enimmillään kuusi (6) kuukautta.
Julkisen hankinnan periaatteena on tarjousmenettelyyn osallistuvien tasapuolinen, syrjimätön kohtelu sekä prosessin avoimuus ja luottamuksellisuus.
Palvelun hankinta tehdään tarjousten kokonaistaloudellisen edullisuuden (paras hinta-laatusuhde) perusteella ja noudattaen julkisista hankinnoista annettua lainsäädäntöä. Hankittavan palvelun kokonaistaloudellisuuden arviointiperusteet on ilmoitettu tarjouspyynnön liitteessä.
Tarjoaja, joka on tyytymätön tehtyyn hankintapäätökseen tai hylkäyspäätökseen, voi valittaa markkinaoikeudelle ja/tai hakea Keski-Suomen ELY-keskukselta hankintaoikaisua, jos tarjoaja katsoo hankintamenettelyyn liittyvän virheen.
Hankinta on lain julkisista hankinnoista ja käyttöoikeussopimuksista (1397/2016, 25 §) liitteen E mukainen palvelu, jolle on asetettu kansalliseksi kynnysarvoksi 400 000 EUR ilman arvonlisäveron osuutta. Asiaa ei voi saattaa valituksella markkinaoikeuden käsiteltäväksi, jos hankinnan arvo ei ylitä hankintalain 25 §:n mukaista hankintaa koskevaa kynnysarvoa.
Tähän tarjouspyyntöön sisältyvä hankinta on ennakoidulta kokonaisarvoltaan (huomioiden myös mahdolliset optiot ja lisäostot) yli 400 000 EUR. Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi vaatia hankintalain 132–135 §:n mukaan hankintaoikaisua tai valittaa päätöksestä markkinaoikeuteen. Tarjouspyynnössä on markkinaoikeuden tiedot muutoksenhakumenettelyä varten valitusasiassa. Hankintaoikaisua voi vaatia kirjallisesti hankintayksiköltä tarjouskilpailuun osallistunut tarjoaja, osallistumishakemuksen tehnyt ehdokas tai muu taho, jota asia koskee.